דניס אקרט

דניס-יראי אקרט איינסה (בגרמנית: Dennis-Yerai Eckert Ayensa; נולד ב-9 בינואר 1997 בבון שבגרמניה) הוא כדורגלן גרמני המשחק בעמדת החלוץ בקבוצת רויאל אוניון סן-ז'ילואז מליגת העל הבלגית.

קריירת מועדונים 
אקרט נולד בבון שבגרמניה, וגדל במחלקות הנוער של SC פולהיים, פ.צ. קלן, אלמניה אאכן ובורוסיה מנשנגלדבך. הוא החל את הקריירה המקצוענית שלו בקבוצות המילואים של בורוסיה מנשנגלדבך ושל סלטה ויגו. ב-18 באוגוסט 2018 ערך אקרט את הופעת הבכורה שלו בקבוצה הראשונה של סלטה ויגו, בתיקו 1-1 נגד אספניול במסגרת המחזור הראשון בלה ליגה לעונת 2018/2019. בסך הכל ערך תשע הופעות ליגה במדי המועדון.

ב-31 בינואר 2019 הושאל אקרט למשך חצי עונה לאקסלסיור רוטרדם מליגת העל ההולנדית. ב-3 בפברואר ערך את הופעת הבכורה שלו במועדון, בניצחון 2-1 על פיינורד במסגרת המחזור ה-20 בליגה לעונת 2018/2019. ב-17 בפברואר הבקיע את שער הבכורה שלו במועדון, בניצחון 2-1 על אמן במסגרת המחזור ה-22 בליגה. בסך הכל ערך אקרט 12 הופעות ליגה במשך תקופת ההשאלה, בהן הבקיע שני שערים.

ב-2 בספטמבר 2019 חתם אקרט באינגולשטאדט 04 מהליגה הגרמנית השלישית. בשתי העונות הראשונות שלו במועדון ערך אקרט 54 הופעות ליגה, בהן הבקיע 23 שערים. בתום עונת  העפיל אקרט עם קבוצתו לבונדסליגה השנייה, במסגרתה ערך אקרט 24 הופעות ליגה והבקיע שני שערים בעונת .

ב-20 ביוני 2022 חתם אקרט ברויאל אוניון סן-ז'ילואז, סגנית אלופת ליגת העל הבלגית.

קישורים חיצוניים

הערות שוליים 

כדורגלנים גרמנים
חלוצי כדורגל גרמנים
כדורגלני סלטה ויגו
כדורגלני אקסלסיור רוטרדם
כדורגלני אינגולשטאדט 04
כדורגלני רויאל אוניון סן-ז'ילואז
ספורטאים גרמנים בספרד
ספורטאים זרים בהולנד
ספורטאים זרים בבלגיה
גרמנים שנולדו ב-1997